《江上早秋》
明代·高俨

节次韶华若水流，百年又去一年秋。闲将白眼看浮世，不意微霜上黑头。

合浦明珠非所贵，茅君真诀定行求。沧浪浩荡无边岸，且纵灵槎遍十洲。

作者简介：（1616—?）明末清初广东新会人，字望公。工诗画，善草书。明亡后与陈子升、王邦畿有偕隐之约。晚年画益进，能于月下作画，朱彝尊甚称之。有《独善堂集》。